《次韵任太常致仕留别五首 其二》
明代·吴宽

此身真喜置吾庐，尚有床头一束书。海口潮生知进退，天心月到识盈虚。

已辞朝士还通讯，欲就渔翁更卜居。百里好山俱在眼，只教童子导篮舆。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。